కొమిరెడ్డి జ్యోతి

కొమిరెడ్డి జ్యోతి తెలంగాణ రాష్ట్రానికి చెందిన రాజకీయ నాయకురాలు. ఆమె 1998 లో మెట్‌పల్లి నియోజకవర్గానికి (ప్రస్తుత కోరుట్ల) జరిగిన ఉప ఎన్నికలో పోటీ చేసి ఎమ్మెల్యేగా ఎన్నికైంది.
రాజకీయ జీవితం 
కొమిరెడ్డి జ్యోతి తన భర్త కొమిరెడ్డి రాములు ప్రోత్సాహంతో రాజకీయాల్లోకి అడుగుపెట్టి 1994లో స్థానిక సంస్థల ఎన్నికల్లో మెట్‌పల్లి మండలం వెంకటరావుపేట్ ఎంపీటీసీగా ఎన్నికై ఎంపీపీగా పని చేసింది. ఆమె 1994లో మెట్‌పల్లి ఎమ్మెల్యేగా గెలిచిన చెన్నమనేని విద్యాసాగర్‌రావు 1998 లో ఎంపీగా గెలవడంతో అయన ఎమ్మెల్యేగా పదవికి రాజీనామా చేయడంతో అక్కడ జరిగిన ఉపఎన్నికలో కాంగ్రెస్‌ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి వెంకటరమణారెడ్డిపై గెలిచి తొలిసారి ఎమ్మెల్యేగా అసెంబ్లీకి ఎన్నికైంది.

కొమిరెడ్డి జ్యోతి కాంగ్రెస్ పార్టీ తరఫున ఢిల్లీలో ఆందోళనలు చేసి ఏఐసీసీ అధ్యక్షురాలు సోనియాగాంధీ నుండి మన్ననలు అందుకొని ఆలిండియా మహిళా ఎమ్మెల్యేల అసోసియేషన్‌ నాయకురాలిగా నియమితురాలైంది. చట్టసభలో మహిళలకు 33 శాతం రిజర్వేషన్లు కల్పించాలని డిమాండ్‌తో ఆమె అనేక ఆందోళనల్లో చురుగ్గా పాల్గొంది. 
మరణం
కొమిరెడ్డి జ్యోతి అనారోగ్యంతో బాధపడుతూ బెంగుళూరు లోని నారాయణ హృదయాలయంలో చికిత్స పొందుతూ 2024 నవంబరు 8న మరణించింది. 
మూలాలు

వర్గం:2024 మరణాలు
వర్గం:భారత జాతీయ కాంగ్రెస్ నాయకులు